ફિલ્મે એની રિલીઝ પહેલાં જગાડેલી ઉત્કંઠા અને તેને માણવા માટેની દર્શકોની જિજ્ઞાસા પણ ખાસ્સા દિવસોથી નોંધપાત્ર રહી છે. હેપી ફેમિલી પ્રાઇવેટ લિમિટેડના ફેસબુક પેજ પર દર્શકો ખૂબ રસપૂર્વક કમેન્ટ્સ કરતા રહ્યા છે. યુટ્યુબ પર મૂકવામાં આવેલાં તેનાં પ્રોમો, ગીતો સહિત કલાકાર-કસબીઓના ઇન્ટરવ્યુઝને પણ હજારો લોકોએ માણ્યાં છે. ગુજરાતી દર્શકોને મન માતૃભાષાની ફિલ્મો માણવાની જે તરસ છે તેની આ સાબિતી છે.